text: উর্বশী বা পারিজাত (বৈজ্ঞানিক নাম: Amherstia nobilis) () হচ্ছে Fabaceae পরিবারের একটি উদ্ভিদ। এই গাছের আদিনিবাস মায়ানমার। ব্রিটিশ ভারতের সাবেক গভর্নর জেনারেল উইলিয়াম আর্মহাস্ট এর স্ত্রী ও প্রকৃতি প্রেমিক লেডি সারাহ আর্মহাস্ট, যিনি কিনা উনিশ শতকের গোড়ার দিকে এশিয় উদ্ভিদের সংগ্রাহক হিসেবে পরিচিত ছিলেন, তার নামানুসারে এই উদ্ভিদটির বৈজ্ঞানিক নামকরন করা হয় Amherstia nobilis। উদ্ভিদটির অন্যান্য স্থানীয় নামের মধ্যে রাজ অশোক, পারিজাত, কুইন অব দা ফ্লোয়ারিং প্লান্টস, ট্রি অব হ্যাভেন, প্রইড অব বার্মা, অর্কিড ট্রি ইত্যাদি উল্লেখযোগ্য। এটি Fabaceae (Pea family) পরিবারের Amherstia জেনাসের একমাত্র সদস্য।
  
  বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী এ প্রজাতিটি সংরক্ষিত। অর্থাৎ আইনের ৬ ধারা মোতাবেক এই প্রজাতির উদ্ভিদ ইচ্ছাকৃতভাবে উঠানো, উপড়ানো, ধ্বংস বা সংগ্রহ করা যাবে না। সংরক্ষিত উদ্ভিদ সংক্রান্ত ৬ নং ধারা লঙ্ঘন করলে ৩৯ ধারা অনুযায়ী কোনো ব্যক্তি এক বছরের কারাদণ্ড বা পঞ্চাশ হাজার টাকা জরিমানা অথবা উভয় দণ্ডে দণ্ডিত হবেন এবং পুনরায় একই অপরাধ করলে শাস্তি দ্বিগুণ হবে। এমনকি আইনের ৪১ ধারা মোতাবেক আরো উল্লেখ রয়েছে যে, কোনো ব্যক্তি এই আইনের অধীনে কোন অপরাধ সংঘটনে প্রত্যক্ষ বা পরোক্ষভাবে সহায়তা করলে বা উক্ত অপরাধ সংঘটনে প্ররোচনা প্রদান করলে এবং উক্ত সহায়তা বা প্ররোচনার ফলে অপরাধটি সংঘটিত হলে, উক্ত সহায়তাকারী বা প্ররোচনাকারী সংঘটিত অপরাধের জন্য নির্ধারিত দন্ডে দন্ডিত হবেন।
  
  বিবরণ
  এই গাছে পাতা ৬ থেকে ৮ সে.মি। এর ফল ১১ থেকে ২০ সে.মি পর্যন্ত হয়। এর পাপড়ি ৭.৫ সেন্টিমিটার দীর্ঘ পর্যন্ত হতে পারেন।
  
  আরো দেখুন
   বাংলাদেশের সংরক্ষিত উদ্ভিদের তালিকা
  
  তথ্যসূত্র
  
  thumb|left
  
  বিষয়শ্রেণী:ফুল
  বিষয়শ্রেণী:বাংলাদেশের রক্ষিত উদ্ভিদ
  বিষয়শ্রেণী:মায়ানমারের উদ্ভিদ
  বিষয়শ্রেণী:আলংকারিক উদ্ভিদ
title: উর্বশী